Shveytsariya kanalizatsiya tizimiga har yili 43 kg ga yaqin oltin oqizib yuborilishi aniqlandi, deb xabar bermoqda Bloomberg axborot agentligi. Bunday natijalar Shveytsariyaning sog‘liqni saqlash vazirligi topshirig‘i bilan oqava suvlar tahlilini o‘tkazgan, suv havzalarini tadqiq qilish markazi Eawag mutaxassislari tomondan olindi. "Oqava suvlar cho‘kmalarida oltin konsentratsiyasi uni tiklash uchun yetarlicha yuqoriligi aniqlandi, bu esa uni qimmatli qiladi", deb aytilgan tadqiqotda. Ta’kidlanishicha, bundan ko‘riladigan har yillik yo‘qotishlar 1,8 mln dollarni tashkil qiladi. Oltinning oqava suvlarga tushishining sababi esa oltin qazib olish korxonalari hisoblanadi. Eng ko‘p oltin Tichino kantonida aniqlangan. Kanalizatsiyaga nafaqat oltin, balki kumush ham oqizib yuborilar ekan. Hisob-kitoblarga ko‘ra, bu metalldan har yili 3 tonnaga yaqini qo‘ldan chiqarilarkan. Bu esa 1,7 mln dollarni tashkil qiladi.